ร้าน White house อยู่ติดริมน้ำปิง หากมาจากกาดหลวงหรือตลาดวโรรส ให้ข้ามสะพานนวรัฐแล้วเลี้ยวขวา ตรงมาเรื่อยๆ (ตรงมานานหน่อยนะคะ) จะเห็นร้านทาลาบาร์ก่อน และจะเจอร้าน White house ค่ะ จุดเด่นที่ทำให้เราหลงรักที่นี่คือ เค้าจะเปิดและเล่นเพลงเก่าเท่านั้น ใครนึกถึงสมัยเด็กๆ ที่ศิลปินจำพวก ลิฟท์กับออย บอยสเกาท์ จอนนี่แอนด์หลุย ติ๊กชีโร่ มาฟังได้ที่ร้านนี้เลยค่ะ แม้คนในร้านโดยส่วนใหญ่จะอายุประมาณ 27-45 หรือมากกว่านั้น แต่ตกดึกที่นี่เค้าลุกเต้นกันเกือบทั้งร้านนะคะ สนุกมากๆ อาหารกับเครื่องดื่มราคากลางๆค่ะ 80-120 เบียร์ทาวน์ละ 450 วงดนตรีที่นี่เล่นดีมากๆค่ะ ใครที่เกิดไม่ทัน ได้ดูแต่ช่องมะจัง ให้มาฟังบรรยากาศสดๆที่นี่เลยนะคะ สนุกมากจริงๆ ^_^
